Томислав Стевановић
Томислав Стевановић (Смедерево, 8. јануар 1948 — Смедерево, 13. јануар 2017) био је српски машински инжењер и песник.

Биографија 
Стевановић је завршио основну школу „Димитрије Давидовић“ у Смедереву 1962. године, након чега уписује средњу Техничку школу у Смедереву. Дипломирао је на Машинском факултету Универзитета у Београду 1973. године и уписао је магистарске студије на Факултету организационих наука Универзитета у Београду.

Почео је да ради као професор у Техничкој школи у Смедереву где је предавао од 1971. до 1973. године. Након овога креће да ради као инжењер у Металуршком комбинату Смедерева до 1976. године, али напушта и овај посао и ради у Комуналном предузећу „Стандард“ од 1976. до 1985. године. Кратко време је био и начелник за стамбене, комуналне и урбанистичке послове у Скупштини општине Смедерево, од 1985. до 1988. године. Од 2001. до 2013. године је био директор Историјског архива у Смедереву.

Писање 
Стевановић се током целог живота бавио писањем поезије. Дела је објављивао у многим антологијама, листовима и часописима. За књижевни рад му је додељења Награда листа Смедеревска седмица 2000. и 2002. године.

Дела 
Стевановић је имао и бројне самосталне публикације:
 Вешала од родног дрвета (1984)
 Шума мога ума (1985)
 Викторија (1985)
 Светлосни зид (1988)
 Нови календар (1993)
 Рез на води (1995)
 Химна судбине (2000)
 Песак за очи (2002)
 Мост над губилиштем (2004)
 Што град Смедерево (2005)
 Кад се ужелиш Смедерева (2016)

Лични живот 
Стевановић је у пензији од октобра 2013. године. Говори немачки и руски језик. Члан је Књижевног клуба у Смедереву и локалног Ротари клуба.

Извори

Спољашње везе 

Рођени 1948.
Умрли 2017.
Смедеревци
Српски песници
Ротари клуб